N'ouzon ket mat perak e oan aet da soñjal en ur welet bruderezh trede film l'âge de glace e oa un dra evit brudañ ar C'hrouadelezh (?) : an dinosaored o vevañ a-gevret gant an dud kentañ hag all.  A-benn ar fin n'eo ket se tamm ebet. Hep gouzout dezhañ, Cid al lezireg a zizolo ur "bed kollet", distag eus ar bed boutin  e-lec'h m'eo chomet bev an dinosaored. Dre m'en deus laeret ûoù un tiranozor ez aio e bagad mignoned da saveteiñ anezhañ padal eo brasez Eli! Setu neuze un droiad-kaer o kregiñ. Skeudennoù brav a zo, un aergelc'h plijus (nec'hus!) e bed an dinosaored hag un dudenn nevez fentus-kenañ! Ar rekipe boaz. N'on ket bet ken entanet gant istorioùigoù Scrat ar wech-mañ met kalz lañs a zo mod all ha n'eo ket enaous tamm ebet.